Milić je ubijen oko 12.30 u eksploziji automobila nedaleko od Autokomande u širem centru Beograda. Njegova „tojota“ eksplodirala je dok je stajao na semaforu.Milić je bivši pripadnik policije Bosne i Hercegovine, a u srpskoj policiji radio je do 2009. Tokom 2013. godine obezbeđivao je ubijenog crnogorskog kriminalca Luku Đurovića, a jedno vreme radio je kao obezbeđenje članova porodice kriminalca Luke Bojovića.Bezbednosne službe označile su Milića kao člana barsko-budvanske kriminalne grupe na čijem čelu je Alan Kožar. Ova grupa bavi se švercom kokaina, kao i pranjem novca, zelenašenjem i likvidacijama, a delovala je pod vođstvom Luke Bojovića za koga je izvršavala ili učestvovala u likvidacijama. Grupa je bliska crnogorskom škaljarskom klanu, a učestvovala je i u brojnim kriminalnim obračunima sa suparničkim klanovima zbog preuzimanja vođstva u švercu droge.Milić je krajem novembra 2015. hapšen u jeku afere državni udar. Ministar unutrašnjih poslova Srbije Nebojša Stefanović tada je na konferenciji za novinare kazao da je Milić „tokom 24 sata osam puta zatečen u obilasku Vučićeve porodične kuće“. On je tom prilikom Milića označio kao pripadnika kriminalne grupe bliskog Đuroviću i Bojoviću.Krajem decembra 2018. godine, policija je saopštila da za Milićevo ubistvo sumnjiči Darka Dulovića (1992). On je po crnogorskoj poternciji uhapšen u Bosni i Hercegovini, a potom izručen Crnoj Gori kako bi bio poslat na izdržavanje zatvorske kazne na koju je osuđen zbog trgovine drogom.